open-index/open-wikipedia-markdown huggingface dataset:
Οπτική επικοινωνία

Οπτική επικοινωνία ονομάζεται η χρήση οπτικών στοιχείων για τη μεταφορά ιδεών και πληροφοριών, τα οποία περιλαμβάνουν σήματα, τυπογραφία, σχέδιο, γραφιστική, εικονογράφηση, βιομηχανικό σχεδιασμό, διαφήμιση, κινούμενα σχέδια και ηλεκτρονικά μέσα. Η οπτική επικοινωνία έχει ένα διακριτό σκοπό σε τομείς όπως τα μέσα κοινωνικής δικτύωσης, η πολιτισμική, πολιτική, οικονομική και επιστημονική σφαίρα επιρροής. Λαμβάνοντας υπόψη αυτές τις διάφορες πτυχές, τα οπτικά στοιχεία παρουσιάζουν ποικιλομορφία στην χρήση και τον τρόπο με τον οποίο μεταφέρουν τις πληροφορίες. Είτε πρόκειται για διαφημίσεις, για την διδασκαλία για την μάθηση, είτε για δημόσιες ομιλίες για παρουσιάσεις, όλα αυτά εμπλέκουν οπτικά εργαλεία που μεταφέρουν ένα μήνυμα.

## Δείτε επίσης
* Όραση
* Επικοινωνία
* Γραφικές τέχνες
## Παραπομπές
Adobe Illustrator

Το **Adobe Illustrator**, ή απλά **Illustrator** είναι ένα πρόγραμμα επεξεργασίας και σχεδίασης διανυσματικών γραφικών που αναπτύχθηκε και διατέθηκε στην αγορά από την Adobe Inc. Αρχικά σχεδιάστηκε για το Apple Macintosh, η ανάπτυξη του Adobe Illustrator ξεκίνησε το 1985. Μαζί με το Adobe Creative Cloud, κυκλοφόρησε το Illustrator CC.

Το Illustrator είναι μια εφαρμογή υπολογιστή αφιερωμένο στο διανυσματικό σχέδιο και το σχεδιασμό γραφικών στοιχείων για σχεδόν κάθε τύπο υποστήριξης και συσκευής, που μπορεί να χρησιμοποιηθεί τόσο σε συντακτικό σχεδιασμό, επαγγελματικό σχέδιο, διάταξη ιστού, κινητά γραφικά, διασυνδέσεις ιστού ή κινηματογραφικά σχέδια.

## Πηγές


Κατηγορία:Λογισμικό
Κατηγορία:Γραφιστική
Κατηγορία:Adobe
Άντριαν Γκρίφιν

Ο **Άντριαν Γκρίφιν** (γεννημένος στις 4 Ιουλίου 1974) είναι Αμερικανός επαγγελματίας προπονητής μπάσκετ και από τον Μάιο 2023 ο πρώτος προπονητής της ομάδας Μιλγουόκι Μπακς.

Διετέλεσε πρώην επαγγελματίας παίκτης στο ΝΒΑ, ο οποίος μετά τη λήξη της καριέρας του υπήρξε βοηθός προπονητή σε διάφορες επαγγελματικές ομάδες και πρόσφατα (2018-2023) στους Τορόντο Ράπτορς. Αγωνίστηκε στο ΝΒΑ ως σούτινγκ γκαρντ και σμολ φόργουορντ από το 1999 έως το 2008. Ο Γκρίφιν μεγάλωσε στην πόλη Γουίτσιτα του Κάνσας και στα φοιτητικά του χρόνια έπαιξε για το Πανεπιστήμιο Seton Hall.

## Παραπομπές


Κατηγορία:Αμερικανοί προπονητές καλαθοσφαίρισης
Φρανς Άκερμαν

Ο **Φρανς Άκερμαν** (*Frans Ackerman*,  – 1387), ή **Φρανσίσκους Αγκρικόλα** (*Franciscus Agricola*) ήταν ένας από τους πιο διάσημους Φλαμανδούς πολιτικούς και στρατιωτικούς ηγέτες του 14ου αιώνα.

## Βίος
Ο Άκερμαν γεννήθηκε στη Γάνδη. Συστρατευόμενος με τον Φίλιπ βαν Αρτεβέλντε στην εξέγερση της Γάνδης το 1379 κατά του Λουδοβίκου Β΄, κόμη της Φλάνδρας, ο Άκερμαν ανέλαβε τη διοίκηση των *Ράιζερς* (*Reisers*), μιας κινητής δύναμης 3.000 ανδρών που ήταν υπεύθυνη για τη διασφάλιση των γραμμών ανεφοδιασμού της πόλης με τη Λιέγη, τις Βρυξέλλες και το Λέβεν. Διακρίθηκε στη μάχη του Μπέβερχουτσβελντ (3 Μαΐου 1382), η οποία οδήγησε στην κατάληψη της Μπρυζ και έθεσε σχεδόν ολόκληρη τη Φλάνδρα υπό τον έλεγχο της Γάνδης. Ως επικεφαλής κάποιων στρατευμάτων, έψαξε τη γύρω περιοχή για προμήθειες και έτσι έσωσε τη Γάνδη από το να υποταχθεί από την πείνα.

Με τον βασιλιά της Γαλλίας να παρέχει υποστήριξη στον κόμη της Φλάνδρας, ο Άκερμαν ανέλαβε την αποστολή πρεσβείας στην Αγγλία για να ζητήσει την παρέμβαση του βασιλιά Ριχάρδου Β΄. Κατά τη διάρκεια της απουσίας του, οι επαναστάτες υπέστησαν σοβαρή ήττα στη μάχη του Ρόσεμπεκ (27 Νοεμβρίου 1382), όπου σκοτώθηκε ο ίδιος ο Βαν Άρτεβελντ. Ο κόμης ανέκτησε τον έλεγχο ολόκληρης της Φλάνδρας εκτός από την πόλη της Γάνδης, όπου ο Άκερμαν έγινε αρχηγός των επαναστατών.

Οι Άγγλοι ξεκίνησαν τη Σταυροφορία του Ντεσπένσερ το 1383, επεμβαίνοντας στη Φλάνδρα με το πρόσχημα της επιβολής της υπακοής στον Πάπα Ουρβανό ΣΤ΄. Ο Άκερμαν κατέλαβε το Άαρντενμπουργκ από μια γαλλική φρουρά, λεηλατώντας την πόλη και μεταφέροντας τα λάφυρα στη Γάνδη, και έκανε μια ανεπιτυχή απόπειρα κατά της Μπρυζ. Μαζί με τους Άγγλους συμμάχους του νίκησε στη μάχη της Δουνκέρκης (25 Μαΐου 1383). Στη συνέχεια κατέλαβε την Άουντενααρντε με σχέδιο.

Όταν ο κόμης πέθανε το 1384, τον διαδέχθηκε ο Φίλιππος ο Τολμηρός, δούκας της Βουργουνδίας, ο οποίος είχε παντρευτεί την κόρη του κόμη, Μαργαρίτα Γ΄, κόμισσα της Φλάνδρας. Ο δούκας Φίλιππος συνέχισε τον πόλεμο. Ο Άκερμαν κατέλαβε την πόλη Νταμ με αιφνιδιαστική επίθεση, αλλά σύντομα πολιορκήθηκε εντός της από τον στρατό του Καρόλου ΣΤ΄ της Γαλλίας. Η αναμενόμενη βοήθεια από τους Άγγλους δεν έφθασε, οπότε η δύναμή του διέφυγε και επέστρεψε στη Γάνδη.

Στις 18 Δεκεμβρίου 1385, ο πόλεμος έληξε με την ειρήνη του Τουρναί μεταξύ της Γάνδης και του Φιλίππου του Τολμηρού. Ο Άκερμαν ήταν εξέχον μέλος της αντιπροσωπείας της Γάνδης που συμφώνησε με τους όρους, αλλά στη συνέχεια αρνήθηκε να υπηρετήσει τον δούκα είτε στην αυλή είτε στο πεδίο της μάχης.

Στις 22 Ιουλίου 1387, ενώ κατευθυνόταν προς το αβαείο του Αγίου Πέτρου στη Γάνδη, ο Άκερμαν δολοφονήθηκε από έναν γιο του Λόρδου του Χέρτζελε, ο οποίος τον κατηγόρησε για τον θάνατο του πατέρα του.

## Παραπομπές


Κατηγορία:Φλαμανδοί
Κολλέγιο Βακαλό

Το **Κολλέγιο Βακαλό** (αγγλικά: *Vakalo College*) είναι τριτοβάθμιο ιδιωτικό εκπαιδευτικό ίδρυμα στην Αθήνα και αποτελεί τον πρώτο εκπαιδευτικό φορέα στο χώρο των εφαρμοσμένων τεχνών και του design στην Ελλάδα. Ιδρύθηκε το 1958 με την επωνυμία **Ελεύθερο Εργαστήριο Καλών Τεχνών Βακαλό**  από τον ζωγράφο και σκηνογράφο Γιώργο Βακαλό, την ποιήτρια και ιστορικό της τέχνης Ελένη Βακαλό, τον ζωγράφο Παναγιώτη Τέτση (αργότερα πρύτανη της ΑΣΚΤ) και τον εκδότη της καλλιτεχνικής επιθεώρησης *Ζυγός* Φραντζή Φραντζισκάκη. Σήμερα λειτουργεί ως κολλέγιο αναγνωρισμένο από το Υπουργείο Παιδείας και Θρησκευμάτων, με τον διακριτικό τίτλο *Κολλέγιο Βακαλό Art & Design*.

Τα προγράμματα σπουδών διακρίνονται σε προπτυχιακά τριετούς φοίτησης στις ειδικότητες Γραφιστική, Αρχιτεκτονική εσωτερικού χώρου και Ψηφιακός σχεδιασμός και μεταπτυχιακά στις ειδικότητες Οπτική επικοινωνία, Αρχιτεκτονικός σχεδιασμός και Ψηφιακός σχεδιασμός. Από το 1996, τα προγράμματα αυτά είναι επικυρωμένα από το δημόσιο Πανεπιστήμιο του Ντέρμπι. Στο κολλέγιο λειτουργούν επίσης μονοετή εργαστήρια με αντικείμενο τα κόμικς, τη φωτογραφία, το ελεύθερο σχέδιο και τη ζωγραφική, τον σχεδιασμό βιβλίου, την σκηνογραφία και τον σχεδιασμό ιστοσελίδων.
## Πηγές

Κατηγορία:Εκπαιδευτικά ιδρύματα
Κατηγορία:Εκπαιδευτικά ιδρύματα στην Ελλάδα
Κατηγορία:Εκπαιδευτικά ιδρύματα στην Αθήνα
Κατηγορία:Εκπαίδευση στην Ελλάδα
Σπεσμίλο

Το ***σπεσμίλο*** (εσπεράντο: spesmilo, προφορά: [spesˈmilo], πληθυντικός: ***spesmiloj*** [spesˈmiloi̯]) είναι έαπαρχαιωμένο δεκαδικό διεθνές νόμισμα, που προτάθηκε το 1907 από τον Ελβετό εσπεραντιστή και μαθηματικό Ρενέ ντε Σωσέρ (γαλλικά: René de Saussure) και χρησιμοποιήθηκε πριν από τον Α' Παγκόσμιο Πόλεμο από μερικές βρετανικές και ελβετικές τράπεζες, κυρίως την Εσπεραντιστική Τράπεζα Επιταγών (εσπεράντο: Ĉekbanko Esperantista).

Το σπεσμίλο ισοδυναμούσε με χίλια σπέσοϊ και άξιζε 0,733 γραμμάρια καθαρού χρυσού (0,8&nbsp;γραμμάρια χρυσού 22 καρατίων), που εκείνη την εποχή ήταν περίπου το μισό δολάριο ΗΠΑ, δύο σελίνια (ένα δέκατο της λίρας στερλίνας) στη Βρετανία, ένα ρωσικό ρούβλι ή  ελβετικά φράγκα. Το 2022, αυτή η ποσότητα χρυσού θα άξιζε περίπου 43,50 δολάρια ΗΠΑ,  38 λίρες στερλίνες,  44 ευρώ,  2692 ρούβλια Ρωσίας,  ή 43 ελβετικά φράγκα. 

Η βασική μονάδα, το *speso* (από τα ιταλικά ** ή γερμανικά *Spesen*,  *spesmilo* είναι εσπεράντο για "χίλιες πένες/αγγλικά: one thousand pennies"), έγινε σκόπιμα πολύ μικρό για να αποφευχθούν τα κλάσματα.

## Σύμβολο
δεξιά|μικρογραφία|Σύμβολο του Σπεσμίλο
Το σύμβολο του σπεσμίλο, που ονομάζεται *spesmilsigno* (προφορά: [spesmilˈsigno]) στα Εσπεράντο, είναι ένα μονόγραμμα ενός κεφαλαίου "S", από την ουρά του οποίου αναδύεται ένα "m".  Το σύμβολο του νομίσματος συχνά στοιχειοθετείται όπως τα ξεχωριστά γράμματα *Sm* . 

Στο Unicode, ο χαρακτήρας αντιστοιχεί στο U+20B7 ₷ SPESMILO SIGN στην έκδοση 5.2.

## Διάφορα

* Το *stelo* (αστέρι) ήταν μια άλλη νομισματική μονάδα που χρησιμοποιήθηκε από την Παγκόσμια Σύνδεση (εσπεράντο: *[[Universala Ligo]]*) από το 1942 έως τη δεκαετία του 1990.
* Μια εσπεράντο έκδοση του επιτραπέζιου παιχνιδιού Monopoly χρησιμοποιεί χρήματα παιχνιδιού σε ονομαστικές αξίες *spesmiloj*.

## Παραπομπές


Κατηγορία:Νομίσματα της Ευρώπης
Κατηγορία:Σύμβολα νομισμάτων
Δρυϊνόπολις

Η **Δρυϊνόπολις** ή **Δρυϊνούπολις** είναι η ιστορική ονομασία της ιστορικής περιοχής της Δρόπολης, στην σημερινή νοτιοδυτική Αλβανία (στην δυτική πλευρά της ιστορικής Βόρειας Ηπείρου) και τη σημερινή βορειοδυτική Ελλάδα στην Περιφέρεια Ηπείρου. Η καρδιά αυτής της περιοχής είναι η κοιλάδα του ποταμού Δρίνου. Μια ελληνορθόδοξη επισκοπή με αυτό το όνομα ιδρύθηκε το 449 μ.Χ. καθώς και θέμα της Βυζαντινής Αυτοκρατορίας και του Δεσποτάτου της Ηπείρου (10ος-14ος αιώνας). Σήμερα το όνομα της Δρυϊνοπόλεως σώζεται στην τοπική μητροπολιτική επισκοπή της Εκκλησίας της Ελλάδος για το ελληνικό τμήμα της περιοχής, ενώ το αλβανικό τμήμα υπάγεται στη θρησκευτική δικαιοδοσία της μητρόπολης Αργυροκάστρου της Ορθόδοξης Αυτοκέφαλης Εκκλησίας της Αλβανίας.

## Θέμα Δρυϊνοπόλεως
thumb|Το θέμα Δρυϊνοπόλεως ως τμήμα του Δεσποτάτου της Ηπείρου (1210) και τα όρια της επισκοπής το 1835 (κόκκινη διακεκομμένη γραμμή)
Η περιοχή της Δρυϊνοπόλεως βρίσκεται στην κοιλάδα του ποταμού Δρίνου. Περί το 1000 πέρασε υπό τον έλεγχο του βουλγαρικού στρατού του Σαμουήλ, αλλά ο βυζαντινός έλεγχος αποκαταστάθηκε το 1018/1019. Ως μέρος της Βυζαντινής Αυτοκρατορίας, η Δρυϊνόπολις διαμόρφωσε ένα δευτερεύον θέμα κατά τη διάρκεια της βασιλείας του αυτοκράτορος Βασιλείου Β´ (ηγεμόνευσε εν έτει  976–1025). Ο Βασίλειος ίδρυσε εκεί και φρουρά υπό τη διοίκηση ενός στρατηγού.

Σύμφωνα με την ιστορία του Ιωάννη Σκυλίτζη, η δημιουργία του θέματος της Δρυϊνοπόλεως, καθώς και της κοντινής Κολωνείας, και η εγκατάσταση βυζαντινών αιχμαλώτων του βουλγαρικού στρατού στόχευε στην ενίσχυση των βυζαντινών θέσεων στην Ήπειρο έναντι μελλοντικών εχθρικών επιθέσεων από την κεντρική και τη δυτική Μακεδονία. Η βουλγαρική απειλή εξαφανίστηκε προσωρινά μετά την προσάρτηση της Πρώτης Βουλγαρικής Αυτοκρατορίας.

Μετά την Άλωση της Κωνσταντινούπολης από τους Σταυροφόρους το 1204, η περιοχή τέθηκε υπό τον έλεγχο του Δεσποτάτου της Ηπείρου, ενός ελληνικού διαδόχου κράτους της Βυζαντινής Αυτοκρατορίας. Η Δρυϊνόπολις αποτέλεσε ένα από τα θέματα του Δεσποτάτου. Στα τέλη του 14ου αιώνα, η Δρυϊνόπολις αποτέλεσε διαμάχη μεταξύ του Δεσποτάτου της Ηπείρου και της αλβανικής φυλής των Ζενεβισσαίων. Το 1399 ο ελληνικός πληθυσμός της Δρυϊνοπόλεως ενώθηκε με τον Δεσπότη της Ηπείρου, Ησαύ, στην εκστρατεία του εναντίον διαφόρων φυλών Αλβανών και Αρμάνων. Πριν την οθωμανική κατάκτηση της περιοχής το 1418, ελεγχόταν από τον Ιωάννη Ζενεβίση (1411-1418).

## Παραπομπές


Κατηγορία:Νομός Αργυροκάστρου
Κατηγορία:Περιφερειακή ενότητα Ιωαννίνων
Κατηγορία:Μεσαιωνική Ήπειρος
Κατηγορία:Οθωμανική Ήπειρος
Κατηγορία:Θέματα της Βυζαντινής Αυτοκρατορίας
Κατηγορία:Πρώην επισκοπές του Οικουμενικού Πατριαρχείου Κωνσταντινουπόλεως
Οκτώπολις και Οκτλαντίς

thumb|250px|Ο Όρμος Τζέρβις στην ανατολική Αυστραλία, όπου βρίσκονται και οι δύο οικισμοί.

Η **Οκτώπολις** και η **Οκτλαντίς** (αγγλικά: Octopolis & Octlantis) είναι δύο ξεχωριστοί, μη ανθρώπινοι, υποθαλάσσιοι οικισμοί, οι οποίοι κτίστηκαν από τα Χταπόδια του Σίδνεϋ (Octopus tetricus) στον Όρμο Τζέρβις, στην ανατολική Αυστραλία. Ο πρώτος οικισμός, που ονομάστηκε Οκτώπολις από τους βιολόγους, ανακαλύφθηκε το 2009. Οι μεμονωμένες κατασκευές στην Οκτώπολη αποτελούνται από λαγούμια γύρω από ένα κομμάτι παλιοσίδερου. Το 2016, ανακαλύφθηκε ένας δεύτερος οικισμός, ονόματι Οκτλαντίς, ο οποίος παρατηρήθηκε σε διάστημα οκτώ ημερών να έχει δέκα έως δεκαπέντε χταπόδια. Αντί για λαγούμια, η Οκτλαντίς έχει κρησφύγετα και είναι κτισμένη με κοχύλια.

## Παραπομπές


Κατηγορία:Οικισμοί
Χριστιανικός εθνικισμός

Ο **χριστιανικός εθνικισμός** είναι ένας τύπος θρησκευτικού εθνικισμού που συνδέεται με τον Χριστιανισμό, ο οποίος επικεντρώνεται κυρίως στην εσωτερική πολιτική της κοινωνίας, όπως η νομοθεσία αστικών και ποινικών νόμων. Κατά την άποψη αυτής της ιδεολογίας, οι νομοθεσίες πρέπει να επικεντρώνονται στην σημαντική θέση της θρησκείας στην κοινωνική και πολιτική ζωή.

Σε χώρες με επίσημη εκκλησία, οι χριστιανοί εθνικιστές επιδιώκουν να διατηρήσουν το καθεστώς ενός χριστιανοκεντρικού κράτους, κατέχοντας μια θέση η οποία βασίζεται στην πίεση για την διαιώνιση της χριστιανικής Εκκλησίας στην εθνική πολιτική.

Ο χριστιανικός εθνικισμός υποστηρίζει την παρουσία χριστιανικών συμβόλων και ειδώλων σε δημόσια θέα και την κρατική υποστήριξη για την άσκηση και την ανάδειξη της θρησκείας, όπως η σχολική προσευχή, η έκθεση σκηνών από την Βίβλο κατά την διάρκεια εορτών κ.α. Ο χριστιανικός εθνικισμός αντλεί πολιτική υποστήριξη από υποστηρικτές των χριστιανικών παραδόσεων του ευρύτερο χώρου της δεξιάς κάθε χριστιανικής χώρας.

## Παραπομπές


Κατηγορία:Χριστιανισμός και πολιτική
Κατηγορία:Θρησκευτικός εθνικισμός
Κατηγορία:Εθνικισμός
Κατηγορία:Συντηρητισμός
Κέβιν Φάιγκι

Ο **Κέβιν Φάιγκι** (**Kevin Feige**, γεννημένος στις 2 Ιουνίου του 1973) είναι ένας Αμερικανός παραγωγός ταινιών και τηλεόρασης που είναι ο πρόεδρος των Marvel Studios και ο κύριος παραγωγός του Κινηματογραφικού Σύμπαντος της Marvel από το 2007. Οι ταινίες που έχει παράγει συνολικά έχουν εισπράξει πάνω από $31 δισεκατομμύρια, κάνοντας τον πιο κερδοφόρο παραγωγό όλων των εποχών, με το *[[Εκδικητές: Η Τελευταία Πράξη]]* να γίνεται η ταινία με της μεγαλύτερες εισπράξεις όλων των εποχών όταν κυκλοφόρησε. 

## Παραπομπές


## Εξωτερικοί σύνδεσμοι
* 
* 

Κατηγορία:Αμερικανοί επιχειρηματίες
Κατηγορία:Αμερικανοί παραγωγοί ταινιών
Κατηγορία:Marvel Entertainment
Κατηγορία:Marvel Studios
Πέτρος Σαρόγλου

Ο **Πέτρος Σαρόγλου** ή **Σάρογλος** (Αθήνα, 1864 - 1920) ήταν Έλληνας στρατιωτικός και αξιωματικός πυροβολικού του Ελληνικού Στρατού, καθώς και εθνικός ευεργέτης.

## Βιογραφία
Γόνος εύπορης οικογένειας, ο Σάρογλος γεννήθηκε στην Αθήνα, το 1864. 

### Καταγωγή
Πατέρας του ήταν ο Ζαφείριος Σαρόγλου, Έλληνας έμπορος εγκατεστημένος στην περιοχή της Μολδοβλαχίας, πιο συγκεκριμένα στην πόλη Ρουστσούκ, σήμερα ευρισκόμενης επί των συνόρων μεταξύ Βουλγαρίας και Ρουμανίας, ο οποίος δραστηριοποιούταν στην εξαγωγή σιταριού και χαβιαριού από την επικράτεια της Ρωσικής Αυτοκρατορίας προς την Ευρώπη. Οι συγκεκριμένες εμπορικές συναλλαγές του τον οδήγησαν στη δημιουργία στενών σχέσεων με τους αυτοκρατορικούς κύκλους της Μόσχας, ενώ, παράλληλα, οδήγησαν και στον πλουτισμό του ιδίου. Αργότερα, ο Ζαφείριος Σαρόγλου, συνοδευόμενος από τη σύζυγό του, Άννα, ρωσικής καταγωγής, επέστρεψε στην Ελλάδα, πιο συγκεκριμένα στην Αθήνα, όπου και εγκαταστάθηκε εντός οικίας επί της Οδού Σταδίου, πλησίον της Πλατείας Ομονοίας, αναπτύσοντας έντονη δράση στον χώρο των τεχνών και της εκπαίδευσης, μέσω της ενασχόλησής του με τη Φιλεκπαιδευτική Εταιρεία.

### Σπουδές
Το 1878, σε ηλικία 14 ετών, ο Πέτρος Σαρόγλου εγγράφηκε στη Στρατιωτική Σχολή Ευελπίδων, από την οποία και αποφοίτησε έπειτα από χρονικό διάστημα επτά ετών ως ανθυπολοχαγός πυροβολικού.

### Σταδιοδρομία
Κατά τη διάρκεια του Ελληνοτουρκικού Πολέμου του 1897, ο Σαρόγλου συμμετείχε ως υπολοχαγός, προτού αποστρατευτεί κατά τη διάρκεια του αμέσως επόμενου έτους. Ως έφεδρος αξιωματικός έλαβε, το 1910, τον βαθμό του λοχαγού και, το 1914, τον βαθμό του ταγματάρχη. Κατά τη διάρκεια του Α΄ Παγκοσμίου Πολέμου, συμμετείχε ως έφεδρος αξιωματικός στα μετόπισθεν των γραμμών του ελληνικού στρατού.

### Ιδεολογία, δράση και έργο
Όντας υποστηρικτής της Μεγάλης Ιδέας, ο Σαρόγλου συμμετείχε στον Μακεδονικό Αγώνα, μέσω της συμμετοχής του στο Ελληνομακεδονικό Κομιτάτο, του οποίου και υπήρξε εκ των ιδρυτικών μελών.

Παράλληλα με τη στρατιωτική σταδιοδρομία του, ανέπτυξε σημαντικό κοινωνικό έργο μέσω της χρηματοδότησης σχολείων, νοσοκομείων, εκκλησιών, καθώς και άλλων ιδρυμάτων.

Μέσω της οικονομικής καταστάσής του ήταν σε θέση να αποκτήσει σημαντική προσωπική συλλογή, αποτελούμενη από όπλα, έργα ζωγραφικής, εικονίσματα χρονολογούμενα από τη βυζαντινή περίοδο, νομίσματα, κοσμήματα, έπιπλα, προερχόμενα από την Ελλάδα, καθώς και άλλες χώρες του κόσμου. Σήμερα, τα συγκεκριμένα αντικείμενα της προσωπικής συλλογής του βρίσκονται εκτεθειμένα εντός μουσείων και χώρων όπως, μεταξύ άλλων, το Πολεμικό Μουσείο, το Βυζαντινό και Χριστιανικό Μουσείο, το Νομισματικό Μουσείο, το Μουσείο Γουλανδρή Φυσικής Ιστορίας, καθώς και το Σαρόγλειο Μέγαρο.

Μέσω της διαθήκης του, κληροδότησε την περιουσία του στη «Λέσχη Αξιωματικών Ξηράς και Θαλάσσης», επιθυμώντας, παράλληλα, μέρος της περιουσίας του να διατεθεί για την ανέγερση της, μετέπειτα γνωστής ως, Λέσχης Αξιωματικών ή Σαρόγλειου Μεγάρου.

### Θάνατος
Ο Σαρόγλου απεβίωσε στο Λουτράκι, κατά τη διάρκεια του καλοκαιριού του 1920, σε ηλικία 55 ετών, από ανακοπή καρδιάς.

## Παραπομπές


Κατηγορία:Έλληνες αξιωματικοί του πυροβολικού
Κατηγορία:Έλληνες ευεργέτες
Αρχιεπίσκοπος Σινά, Φαράν και Ραϊθώ Πορφύριος Γ΄

Ο **Αρχιεπίσκοπος Πορφύριος Γ΄** (κατά κόσμον *Αριστείδης Παυλίνος*, Κύμη, 1 Νοεμβρίου 1878 - Κάιρο, 24 Νοεμβρίου 1968) ήταν Έλληνας κληρικός και επίσκοπος της Ορθόδοξης Εκκλησίας, προκαθήμενος της Αυτόνομης Εκκλησίας του Όρους Σινά με τον τίτλο *Αρχιεπίσκοπος Σινά, Φαράν και Ραϊθώ* και Ηγούμενος της Ιεράς Μονής Αγίας Αικατερίνης Όρους Σινά.

## Βιογραφία
Γεννήθηκε την 1η Νοεμβρίου 1878 στην κωμόπολη Κύμη της Εύβοιας, όπου έλαβε την πρωτοβάθμια εκπαίδευση. Το 1903 αποφοίτησε από την Ιερά Θεολογική Σχολή της Χάλκης, όπου κατά τη διάρκεια των σπουδών του εκάρη μοναχός και χειροτονήθηκε ιεροδιάκονος.

Μετά την αποφοίτησή του, στάλθηκε ως δάσκαλος του Νόμου του Θεού στην Αμπέτειο Σχολή στο Κάιρο. Το 1906, ανήμερα του Αγίου Πάσχα, στο μοναστήρι της Αγίας Αικατερίνης του Όρους Σινά, ο Αρχιεπίσκοπος Σινά Πορφύριος Β΄ τον χειροτόνησε ιερέα και τον διορισε γραμματέα του Μετοχίου της Μονής Σινά στο Κάιρο.

## Αρχιεπίσκοπος Σινά, Φαράν και Ραϊθώ
Αφού συνταξιοδοτήθηκε ο Αρχιεπίσκοπος Πορφύριος Β΄, εξελέγη Αρχιεπίσκοπος Σινά και ηγούμενος από τους αδελφούς της μονής. Ο Αρχιμανδρίτης Πορφύριος χειροτονήθηκε επίσκοπος στις 23 Αυγούστου/5 Σεπτεμβρίου (Γρηγοριανό ημερολόγιο) 1926 από τον Πατριάρχη Ιεροσολύμων Δαμιανό.

Το 1939, στο μοναστήρι της Αγίας Αικατερίνης στο Σινά, έχτισε ένα ξενοδοχείο για τους προσκυνητές και μια έκθεση πολύτιμων θρησκευτικών κειμηλίων. Ανακατασκευάστηκαν, επίσης, τα Σιναϊτικά μετόχια της Αγίας Αικατερίνης στην Αθήνα και στην Κρήτη, που καταστράφηκαν από τους Γερμανούς κατά τον Β΄ Παγκόσμιο Πόλεμο.

Ζώντας στο Μετόχι του Καΐρου, σε όλη του τη ζωή παρέμεινε πρόεδρος και μέλος της εκπαιδευτικής επιτροπής της Αμπετείου Σχολής, εκπαιδεύοντας δεκάδες κληρικούς για τα Πατριαρχεία Ιεροσολύμων και Αλεξανδρείας.

Πέθανε στις 24 Νοεμβρίου 1968 στο Κάιρο. Την κηδεία τέλεσε ο Πατριάρχης Αλεξανδρείας Νικόλαος ΣΤ΄. Ετάφη κοντά στην εκκλησία του Αγίου Γεωργίου του Νικηφόρου στο Κάιρο.

## Βιβλιογραφία
* Кончина Архиепископа Синайского и Раифского Порфирия III // Журнал Московской Патриархии. М., 1969. № 4. стр. 56-58. (Θάνατος του Αρχιεπισκόπου Πορφυρίου Γ' του Σινά και της Ράιφα // Εφημερίδα του Πατριαρχείου Μόσχας. Μ., 1969. Αρ. 4. σ. 56-58).

## Παραπομπές


Πορφυριος Γ
Περίχωρα Λάρισας

Τα **Περίχωρα** είναι οικισμός στη Θεσσαλία και την Περιφερειακή Ενότητα Λάρισας.

## Γενικά στοιχεία
Τα Περίχωρα βρίσκονται δίπλα και νοτιοδυτικά από τον Τύρναβο σε απόσταση περίπου 3 χιλιόμετρα από το κέντρο της πόλης, σε υψόμετρο 90 μέτρων. Στη δυτική άκρη του χωριού περνάει η ΕΟ Λάρισας - Ελασσόνας ενώ στα βορειοδυτικά ο Τιταρήσιος ποταμός. Αναφέρονται επίσημα, ως ξεχωριστός οικισμός, το 1961 να απογράφεται στον δήμο Τυρνάβου, μαζί με τον οποίο, το Κριτήρι και την Λυγαριά, σύμφωνα με το πρόγραμμα ''Καλλικράτης'', αποτελούν την κοινότητα Τυρνάβου που υπάγεται στη Δημοτική Ενότητα Τυρνάβου του Δήμου Τυρνάβου ενώ σύμφωνα με την απογραφή 2011 απογράφησαν 32 κάτοικοι.
## Απογραφές Πληθυσμού

## Παραπομπές


Κατηγορία:Χωριά της περιφερειακής ενότητας Λάρισας
Κατηγορία:Δήμος Τυρνάβου
Διεθνής Χαρτογραφική Ένωση

Η **Διεθνής Χαρτογραφική Ένωση (ΔΧΕ)** (Αγγλικά: **International Cartographic Association** (**ICA**)), είναι  ένας οργανισμός που έχει δημιουργηθεί από τους χαρτογραφικούς οργανισμούς διαφόρων εθνικών μελών, με σκοπό τη δημιουργία ενός πλαισίου συζήτησης για θέματα και τεχνικές στην χαρτογραφία και στα γεωγραφικά συστήματα πληροφοριών, σε διεθνές επιπεδο. 

## Ιστορία
Η ΔΧΕ (ICA) ιδρύθηκε στις 9 Ιουνίου 1959, στην πόλη και πρωτεύουσα Βέρνη της Ελβετίας. Η πρώτη γενική συνάντηση μετά την ίδρυση έλαβε μέρος στο Παρίσι το το 1961: εκεί έγινε και η αποδοχή των καταστατικών ίδρυσης της ένωσης. Μεταγενέστερα συνέδρια έχουν λάβει μέρος σε όλο τον κόσμο, από την Ινδία (Δελχί, 1968) στην Νότια Αφρική (Ντέρμπαν 2003), από την Ιταλία (Στρέζα, 1970) στο Μεξικό (Μορέλια, 1987), από την Αυστραλία (Περθ, 1984) στην Κίνα (Πεκίνο 2001) καθώς και σε άλλες τοποθεσίες ανά τον κόσμο.

## Παραπομπές


Κατηγορία:Διεθνείς οργανισμοί
Ντανούτα Ντμόφσκα

Η **Ντανούτα Μαουγκοζάτα Ντμόφσκα-Αντζέγιουκ** (πολωνικά: Danuta Małgorzata Dmowska-Andrzejuk) (γενν. 1 Μαρτίου 1982) είναι Πολωνή πολιτικός, πρώην αθλήτρια της ξιφασκίας και Παγκόσμια Πρωταθλήτρια Σπάθας το 2005. Κατά τα έτη 2019-2020, υπηρέτησε ως Υπουργός Αθλητισμού στο δεύτερο Υπουργικό Συμβούλιο του Ματέους Μοραβιέτσκι.

## Νεότερα χρόνια και εκπαίδευση
Το 2001 αποφοίτησε από το 45ο Λύκειο «Ρομούαλντ Τράουγκουτ» στη Βαρσοβία της Πολωνίας. Σπούδασε στην Ακαδημία Φυσικής Αγωγής «Γιούζεφ Πιουσούτσκι» της Βαρσοβίας.

## Αθλητική καριέρα
Η Ντμόφσκα ξεκίνησε την ξιφασκία όταν ήταν 10 ετών. Στην αρχή πάλεψε με ξίφος αλλά σε ηλικία 12 ετών άρχισε να προπονείται με σπάθα. Τον Ιανουάριο του 2005, ήταν 2η στον Διαγωνισμό του Παγκοσμίου Κυπέλλου στην Πράγα. Τον Ιούνιο του 2005, ήταν 3η στο Παγκόσμιο Κύπελλο της Βαρκελώνης. Τον Οκτώβριο του 2005 σημείωσε τη μεγαλύτερη επιτυχία της μέχρι τότε καριέρας της, στο Παγκόσμιο Πρωτάθλημα της Λειψίας, καθώς κατέκτησε το ατομικό χρυσό μετάλλιο. Στον τελικό κέρδισε την Εσθονή ξιφομάχο, Μάαρικα Βόσου. Το Νοέμβριο του 2005, ήρθε δεύτερη στο τουρνουά Masters ξιφασκίας στο Λεβαλουά-Περέ του Παρισιού, χάνοντας από την αργυρή Ολυμπιονική του 2004, τη Γαλλίδα ξιφομάχο, Λορά Φλεσέλ-Κολοβίτς. Στη διοργάνωση συμμετείχαν οι οκτώ κορυφαίες γυναίκες ξιφομάχοι του κόσμου. Κατέλαβε την 28η θέση στο Ευρωπαϊκό Πρωτάθλημα 2005 στο Ζάλαεγκερσεγκ της Ουγγαρίας.

Η Ντμόφσκα ήταν μέλος του αθλητικού συλλόγου Λέγκια Βαρσοβίας. Εκπροσώπησε την Πολωνία ως νεαρή και ως γυναίκα. Σε εθνικές διοργανώσεις, έχει κερδίσει το Ατομικό Εθνικό Πρωτάθλημα Εφήβων Πολωνίας, το Εθνικό Ατομικό Πρωτάθλημα Πολωνίας, το Ομαδικό Πρωτάθλημα Πολωνίας, το Κύπελλο Νέων Πολωνίας και το Κύπελλο Πολωνίας. Έχει κερδίσει το Πολωνικό Πρωτάθλημα στη σπάθα το 2004 και το 2006.

## Πολιτική καριέρα
Στις 5 Δεκεμβρίου 2019, διορίστηκε Υπουργός Αθλητισμού από τον Πρόεδρο της Πολωνίας. Καθαιρέθηκε από τα καθήκοντά της στις 6 Οκτωβρίου 2020 λόγω εκκαθάρισης ξεχωριστού υπουργείου. Τον ίδιο μήνα έγινε πληρεξούσιος του Πρωθυπουργού για τη δημιουργία του Εθνικού Αθλητικού Κέντρου (*Narodowe Centrum Sportu*). Τον Απρίλιο του 2021, ο Υπουργός Κρατικών Περιουσιακών Στοιχείων, Γιάτσεκ Σάσιν, την διόρισε ως κοινωνική σύμβουλο και πρόεδρο της ομάδας για αθλητικές χορηγίες από εταιρείες του Κρατικού Ταμείου.

## Προσωπική ζωή
Το 2007, παντρεύτηκε τον, επίσης, αθλητή της ξιφασκίας, Ρόμπερτ Αντζέγιουκ.

## Παραπομπές



Κατηγορία:Πολωνές αθλήτριες της ξιφασκίας
Κατηγορία:Πολωνές πολιτικοί
Κατηγορία:Αποδέκτες του Χρυσού Σταυρού της Αξίας (Πολωνία)
Μερβέ Ντιζντάρ

Η **Μερβέ Ντιζντάρ** (*Merve Dizdar* ; 25 Ιουνίου 1986) είναι Τούρκισσα ηθοποιός. Είναι περισσότερο γνωστή για τους ρόλους της στις ταινίες *War of the Eltis* (2020), *The Innocents* (2020-2022), *The Life and Movies of Erşan Kuneri* (2022-σήμερα), *Snow and the Bear* (2022) και *Ömer* (2023-σήμερα). Το 2020 κέρδισε το βραβείο Χρυσή Πεταλούδα Καλύτερης Ηθοποιού για τον ρόλο της στην ταινία *The Innocents.* Η Ντιζντάρ κέρδισε υποψηφιότητα για το βραβείο Τούρκων Κριτικών Κινηματογράφου για την ερμηνεία της στην ταινία *War of the Elits*. Το 2023 κέρδισε το βραβείο Καλύτερης Ηθοποιού στο Φεστιβάλ Κινηματογράφου των Καννών για την ερμηνεία της στην ταινία *About Dry Grasses* (2023).

## Φιλμογραφία
### Κινηματογράφος

### Διαδίκτυο

### Τηλεόραση

## Θέατρο

## Βραβεία και υποψηφιότητες
*  - "Most Successful Actress of the Year" - *Yutmak* - Craft Theatre - 2017 (nom)
*  - "Most Successful Actress of the Year" - *Yutmak* - Craft Theatre - 2017
* 3rd  - "Best Supporting Actress" - *Bir Aşk İki Hayat* - 2020 (nom)
* 53rd Turkish Film Critics Association Awards - "Best Actress" - *Eltilerin Savaşı* - 2021 (nom)
* 47th Golden Butterfly Awards - "Best Actress" - *Masumlar Apartmanı* - 2021
* 4th International İzmir Film Festival - "Best TV Actress" - *Masumlar Apartmanı* - 2022 (nom)
* 4th International İzmir Film Festival - "Best Vision Film Actress" - *Masumlar Apartmanı* -  2022 (nom)
* 59th Antalya Golden Orange Film Festival - "Best Actress" - *Kar ve Ayı* - 2022
* 2023 Cannes Film Festival - "Best Actress" - *Kuru Otlar Üstüne*

## Παραπομπές


## Εξωτερικοί σύνδεσμοι

*   
* 

Κατηγορία:Τούρκισσες ηθοποιοί
Εκτός Ελέγχου (ταινία)

Το ***Εκτός Ελέγχου*** (πρωτότυπος αγγλικός τίτλος: *Plane*) είναι μια Αμερικανική ταινία δράσης θρίλερ του 2023 σε σκηνοθεσία από τον Ζαν-Φρανσουά Ρισέ και σενάριο από τους Τσαρλς Κάμινγκ και Τζ. Π. Ντέιβις. Πρωταγωνιστούν οι Τζεράρντ Μπάτλερ, Μάικ Κόλτερ, Γιόσον Αν, και Τόνι Γκόλντγουιν.

Το *Εκτός Ελέγχου* κυκλοφόρησε στις Ηνωμένες Πολιτείες Αμερικής στις 13 Ιανουαρίου του 2023. Έλαβε γενικά θετικά σχόλια από τους κριτικούς και εισέπραξε $52 εκατομμύρια παγκοσμίως.

## Παραπομπές


## Εξωτερικοί σύνδεσμοι
*

Κατηγορία:Ταινίες του 2023
Κατηγορία:Αμερικανικές θρίλερ ταινίες δράσης
Κατηγορία:Ταινίες που επηρεάστηκαν από την πανδημία COVID-19
Κατηγορία:Ταινίες τοποθετημένες στη Νέα Υόρκη
Κατηγορία:Ταινίες γυρισμένες στο Πουέρτο Ρίκο
Κατηγορία:Ταινίες παραγωγής Lions Gate Entertainment
Κατηγορία:Ταινίες σε σκηνοθεσία Ζαν-Φρανσουά Ρισέ
Κατηγορία:Ταινίες Di Bonaventura Pictures
Κατηγορία:Ταινίες σε παραγωγή Λορέντζο ντι Μποναβεντούρα
Κατηγορία:Ταινίες με μουσική σύνθεση Μάρκο Μπελτράμι
Κατηγορία:Αμερικανικές ταινίες της δεκαετίας 2020
Ζαν-Φρανσουά Ρισέ

Ο **Ζαν-Φρανσουά Ρισέ** (**Jean-François Richet**, γεννημένος στις 2 Ιουλίου του 1966) είναι Γάλλος σεναριογράφος, σκηνοθέτης, και παραγωγός ταινιών.

## Παραπομπές


## Εξωτερικοί σύνδεσμοι
* 

Κατηγορία:Γάλλοι σκηνοθέτες κινηματογράφου
Κατηγορία:Γάλλοι παραγωγοί ταινιών
Κατηγορία:Γάλλοι σεναριογράφοι
Λίντια Κορσακούβνα

Η **Λίντια Κορσακούβνα** (πολωνικά: Lidia Korsakówna), με πραγματικό όνομα **Λίντια Κόρσακ-Μπρουσικιέβιτς** (Lidia Korsak-Brusikiewicz) (17 Ιανουαρίου 1934, Μπαρανοβίτσε - 6 Αυγούστου 2013, Κονστάντσιν-Γεζιόρνα), ήταν Πολωνή ηθοποιός του θεάτρου και του κινηματογράφου.
μικρογραφία|240x240εσ| Ο τάφος του Καζίμιες Μπρουσικιέβιτς και της Λίντια Κορσακούβνα

## Βιογραφία
Η Λίντια γεννήθηκε στο έδαφος της σημερινής Λευκορωσίας. Μετά το Β΄ Παγκόσμιο Πόλεμο, έζησε με τους γονείς της στο Βάουμπζιχ. Στη δεκαετία του 1950, έπαιξε στο Κρατικό Σύνολο Τραγουδιού και Χορού «Mazowsze» (στο οποίο συμπεριλαμβανόταν η Ιρένα Σάντορ). Το 1953-1954 έπαιξε στο Θέατρο Σάτυρας στο Κατοβίτσε, από το 1955 συνδέθηκε με την ομάδα του Θεάτρου Syrena στη Βαρσοβία. Το 1960 πέρασε σε εξωσχολικές εξετάσεις υποκριτικής. Το 1987 συνταξιοδοτήθηκε.

Στις 16 Ιουνίου 2011, το Δημοτικό Συμβούλιο της Βαρσοβίας έδωσε στην Κορσακούβνα τον τίτλο του Επίτιμου Δημότη της Βαρσοβίας.

Ο σύζυγός της, από το 1963, ήταν ο ηθοποιός Καζίμιες Μπρουσικιέβιτς (1926-1989). Απέκτησαν μία κόρη, την ηθοποιό Λουτσίνα Μπρουσικιέβιτς.

Πέθανε στο Σπίτι των Βετεράνων Καλλιτεχνών της Πολωνικής Σκηνής στο Σκολίμουφ, όπου έζησε τα δύο τελευταία χρόνια της ζωής της. Στις 12 Αυγούστου 2013, η ηθοποιός θάφτηκε στον οικογενειακό τάφο στο Στρατιωτικό Κοιμητήριο Ποβόνσκι (K-2-55).

## Φιλμογραφία

## Παραπομπές


## Εξωτερικοί σύνδεσμοι
* 
* Λίντια Κορσακούβνα στη βάση της Πολωνικής Ακαδημίας Κινηματογράφου
* Λίντια Κορσακούβνα στο Culture.pl

Κατηγορία:Πολωνές ηθοποιοί θεάτρου
Κατηγορία:Πολωνές ηθοποιοί κινηματογράφου
Κατηγορία:Αποδέκτες του Αργυρού Μεταλλίου για Αξία στον Πολιτισμό - Gloria Artis
Κατηγορία:Αποδέκτες του Χρυσού Σταυρού της Αξίας (Πολωνία)
Κατηγορία:Αξιωματικοί του Τάγματος της Αναγέννησης της Πολωνίας
Κατηγορία:Ενταφιασμοί στο Στρατιωτικό Κοιμητήριο Ποβόνσκι
Ανέτα Κονιέτσνα

Η **Ανέτα Ρεγκίνα Κονιέτσνα** (πολων. Aneta Regina Konieczna, το γένος **Παστούσκα** [Pastuszka], γενν. 11 Μαΐου 1978, Κρόσνο Οντζάνσκιε) είναι Πολωνή αθλήτρια του κανόε.

## Βιογραφία
Ξεκίνησε την καριέρα της στο Εσωτερική Σχολή Κανόε στο Γκόζουφ Βιελκοπόλσκι, όπου προπονήθηκε με τον Πιοτρ Γκουαζέφσκι. Από το 2001 έως το 2012 ήταν μέλος του συλλόγου Ποσνάνια Πόζναν. Το 2012, μετακόμισε στη Βάρτα Πόζναν. Πριν από τους Ολυμπιακούς Αγώνες του Λονδίνου, διαγνώστηκε με καρκίνο, ο οποίος χρειάστηκε χειρουργική επέμβαση. Τον Οκτώβριο του 2013 ανακοίνωσε την αποχώρησή της, δικαιολογώντας την απόφαση αυτή με παρεξηγήσεις με αθλητικούς ακτιβιστές.

Κατά τη διάρκεια της καριέρας της συμμετείχε σε πέντε Ολυμπιακούς Αγώνες (Ατλάντα 1996, Σίδνεϊ 2000, Αθήνα 2004, Πεκίνο 2008, Λονδίνο 2012). Κατέκτησε το αργυρό μετάλλιο στους Ολυμπιακούς Αγώνες του Πεκίνου (2008), μαζί με την Μπεάτα Μικοουάιτσικ και δύο χάλκινα μετάλλια, μαζί με την Μπεάτα Σοκοουόφσκα-Κουλέσα, στο διπλό, στο αγώνισμα των 500 μέτρων, στο Σίδνεϊ (2000) και στην Αθήνα ( 2004).

Κέρδισε 17 μετάλλια στο Παγκόσμιο Πρωτάθλημα και 15 μετάλλια στο Ευρωπαϊκό Πρωτάθλημα.

Αποφοίτησε από το 3ο Γενικό Λύκειο Βουαντίσουαφ Σάφερ στο Γκόζουφ Βιελκοπόλσκι, στη συνέχεια σπούδασε στην Ακαδημία Φυσικής Αγωγής Εουγένιους Πιασέτσκι στο Πόζναν. Ανεπιτυχώς έθεσε υποψηφιότητα για το δημοτικό συμβούλιο του Πόζναν το 2010 από τη λίστα της Νέας Αριστεράς και το 2014 για λογαριασμό της εκλογικής επιτροπής του Ρίσαρντ Γκρομπέλνι. Το 2015 έγινε μέλος της τιμητικής επιτροπής υποστήριξης του Μπρονίσουαφ Κομορόφσκι πριν από τις προεδρικές εκλογές. Το 2018, από τη λίστα της Νέας Αριστεράς, έθεσε ανεπιτυχώς υποψηφιότητα για την περιφερειακή συνέλευση (σέιμικ) του Βοεβοδάτου Μείζονος Πολωνίας.

## Τιμές
* Σταυρός του Αξιωματικού του Τάγματος της Αναγέννησης της Πολωνίας - 8 Οκτωβρίου 2008
* Σταυρός του Ιππότη του Τάγματος της Αναγέννησης της Πολωνίας - 7 Οκτωβρίου 2004
* Χρυσός Σταυρός της Αξίας - 10 Νοεμβρίου 2000

## Παραπομπές


## Βιβλιογραφία
* Ανέτα Κονιέτσνα – προφίλ στον ιστότοπο της Πολωνικής Ολυμπιακής Επιτροπής. [πρόσβαση 2015-03-20].
* 
* 

Κατηγορία:Αθλητές του κανόε καγιάκ
Κατηγορία:Αθλητές στους Θερινούς Ολυμπιακούς Αγώνες 1996
Κατηγορία:Πολωνοί αθλητές στους Θερινούς Ολυμπιακούς Αγώνες
Κατηγορία:Αθλητές στους Θερινούς Ολυμπιακούς Αγώνες 2000
Κατηγορία:Πολωνοί χάλκινοι Ολυμπιονίκες
Κατηγορία:Αθλητές στους Θερινούς Ολυμπιακούς Αγώνες 2004
Κατηγορία:Αθλητές στους Θερινούς Ολυμπιακούς Αγώνες 2008
Κατηγορία:Πολωνοί αργυροί Ολυμπιονίκες
Κατηγορία:Αθλητές στους Θερινούς Ολυμπιακούς Αγώνες 2012
Κατηγορία:Ιππότες του Τάγματος της Αναγέννησης της Πολωνίας
Κατηγορία:Αξιωματικοί του Τάγματος της Αναγέννησης της Πολωνίας
Κατηγορία:Αποδέκτες του Χρυσού Σταυρού της Αξίας (Πολωνία)
Γκαμπριέλα Κοβνάτσκα

Η **Γκαμπριέλα Άννα Κοβνάτσκα** (πολωνικά: Gabriela Anna Kownacka, το γένος **Κφας** [Kwasz]) (25 Μαΐου 1952, Βρότσλαβ – 30 Νοεμβρίου 2010, Βαρσοβία) ήταν Πολωνή ηθοποιός του κινηματογράφου και του θεάτρου, περισσότερο γνωστή για τη συμμετοχή της στην πολωνική τηλεοπτική σειρά *Rodzina zastępcza*. Η Κοβνάτσκα ήταν Λουθηρανή.

Πρωταγωνίστησε σε πάνω από 60 τηλεοπτικούς θεατρικούς ρόλους και πρωταγωνίστησε σε περισσότερες από 40 θεατρικές παραγωγές σε όλη τη χώρα.

Με απόφαση του Προέδρου της Δημοκρατίας της Πολωνίας της 22ας Αυγούστου 2005, της απονεμήθηκε ο Σταυρός της Αξίας.

Ο Κοβνάτσκα πέθανε στις 30 Νοεμβρίου 2010, σε ηλικία 58 ετών, μετά από μακρά αντιμετώπιση του καρκίνου του μαστού που ξεκίνησε το 2004. Στις 7 Δεκεμβρίου 2010, ενταφιάστηκε στο Ευαγγελικό Νεκροταφείο της Εξομολόγησης του Άουγκσμπουργκ στη Βαρσοβία.

## Φιλμογραφία

## Παραπομπές


## Εξωτερικοί σύνδεσμοι
* 

Κατηγορία:Πολωνές ηθοποιοί κινηματογράφου
Κατηγορία:Πολωνές ηθοποιοί θεάτρου
Κατηγορία:Πολωνές ηθοποιοί τηλεόρασης
Κατηγορία:Πολωνές ηθοποιοί φωνής
Κατηγορία:Απόφοιτοι της Εθνικής Ακαδημίας Δραματικής Τέχνης «Αλεξάντερ Ζελβερόβιτς» της Βαρσοβίας
Κατηγορία:Πολωνοί Λουθηρανοί
Κατηγορία:Πολωνές ηθοποιοί του 20ού αιώνα
Κατηγορία:Πολωνές ηθοποιοί του 21ου αιώνα
Κατηγορία:Αποδέκτες του Χρυσού Σταυρού της Αξίας (Πολωνία)
Χαρτογραφική Επιστημονική Εταιρεία Ελλάδας

Η **Χαρτογραφική Επιστημονική Εταιρεία Ελλάδας** (**ΧΕΕΕ**) ιδρύθηκε το 1993, με έδρα τη Θεσσαλονίκη και γρήγορα εξελίχθηκε ως ο βασικός επιστημονικός πόλος των ασχολούμενων με τη Χαρτογραφία στην Ελλάδα. Κύριος πυρήνας της είναι διδάσκοντες και ερευνητές από τα δύο τμήματα τοπογράφων μηχανικών του Αριστοτελείου Πανεπιστημίου Θεσσαλονίκης (ΑΠΘ) και του Εθνικού Μετσόβιου Πολυτεχνείου (ΕΜΠ), αλλά και άλλων ειδικών από άλλους σχετικούς χώρους της τριτοβάθμιας εκπαίδευσης, του δήμοσιου και ιδιωτικού τομέα και της αυτοδιοίκησης. Από το 1997 η ΧΕΕΕ είναι τακτικό μέλος στη Διεθνή Χαρτογραφική Ένωση (ICA, International Cartographic Association).

## Σκοπός
Κύριοι στόχοι της Χαρτογραφικής Επιστημονικής Εταιρείας Ελλάδας (ΧΕΕΕ), εκτός του θεμελιώδους, της ανάπτυξης και διάδοσης της επιστήμης της τέχνης και της τεχνολογίας της Χαρτογραφίας στην Ελλάδα είναι κυρίως τρεις: 

* Η οργάνωση των τακτικών Εθνικών Συνεδρίων Χαρτογραφίας, από το 1994 (ετήσιων μέχρι το 1998, ανά διετία από τότε). 
* Η συμμετοχή στο έργο της ICA. 
* Η ενημέρωση των ενδιαφερομένων σε χαρτογραφικά θέματα, μέσω του διαδικτύου

## Εθνικά Συνέδρια Χαρτογραφίας

## Παραπομπές


Κατηγορία:Χαρτογραφία
Αρχιεπίσκοπος Σινά, Φαράν και Ραϊθώ Πορφύριος Α΄

Ο **Αρχιεπίσκοπος Πορφύριος Α΄** (κατά κόσμον *Παναγιώτης Μαρούδας*, Κοιλιωμένο Ζακύνθου, 1831 - Χίος, 16 Ιουλίου 1909) ήταν Έλληνας κληρικός και επίσκοπος της Ορθόδοξης Εκκλησίας, προκαθήμενος της Αυτόνομης Εκκλησίας του Όρους Σινά με τον τίτλο *Αρχιεπίσκοπος Σινά, Φαράν και Ραϊθώ* και Ηγούμενος της Ιεράς Μονής Αγίας Αικατερίνης Όρους Σινά.

## Βιογραφία
Σε μικρή ηλικία εισήλθε στην Ιερά Μονή Αγίας Αικατερίνης Όρους Σινά. Χειροτονήθηκε στον βαθμό του ιεροδιάκονου από τον Μητροπολίτη Ισίδωρο. Διαχειριζόταν τα μετόχια της Μονής Σινά στο Κίεβο (Πλατεία Kontraktova, 2), στη Μολδαβία και την Κωνσταντινούπολη.

Στις 13 Οκτωβρίου 1885 χειροτονήθηκε Αρχιεπίσκοπος Σινά από τον Πατριάρχη Ιεροσολύμων Νικόδημο.

Έμενε στο Μετόχι της Μονής Σινά στο Κάιρο, από όπου διαχειριζόταν τις υποθέσεις της μονής με τη βοήθεια ενός αναχώματος και ενός καθεδρικού ναού των πρεσβυτέρων.

Διακρίθηκε για υψηλές ηθικές, διπλωματικές και επιχειρηματικές ικανότητες.

Αποχώρησε από τον θρόνο στις 24 Απριλίου 1904 για λόγους υγείας. Πέθανε το 1909 στη Χίο.

## Παραπομπές


Πορφυριος Α
Εθνική Ακαδημία Δραματικής Τέχνης «Αλεξάντερ Ζελβερόβιτς» της Βαρσοβίας

Η **Εθνική Ακαδημία Δραματικής Τέχνης «Αλεξάντερ Ζελβερόβιτς»** () είναι δημόσιο ίδρυμα τριτοβάθμιας εκπαίδευσης στη Βαρσοβία της Πολωνίας. Η εστίασή του είναι στις τέχνες του θεάτρου. Έχει την έδρα του στο Collegium Nobilium, ένα κτήριο του 18ου αιώνα που στεγαζόταν παλαιότερα ένα ελίτ οικοτροφείο δευτεροβάθμιας εκπαίδευσης, το οποίο διοικούνταν από Πιαριστές μοναχούς.

## Ιστορία
Ιδρύθηκε στο Λοτζ το 1946 και μετακόμισε στη Βαρσοβία το 1949. Συνεχίζει την παράδοση του Εθνικού Ινστιτούτου Θεατρικών Τεχνών (*Państwowy Instytut Sztuki Teatralnej*) που ιδρύθηκε στο Λοτζ το 1932. Ιδρύθηκε ως **Εθνική Ανώτατη Σχολή Θεάτρου** (*Państwowa Wyższa Szkoła Teatralna*) και έλαβε προστάτη (Αλεξάντερ Ζελβερόβιτς) το 1955. Το 1962 έλαβε πιστοποίηση ως ανώτατο εκπαιδευτικό ίδρυμα. Έλαβε το σημερινό του όνομα το 1996. Οι καθηγητές της Εθνικής Ακαδημίας Δραματικής Τέχνης της Βαρσοβίας είναι κατά κύριο λόγο επαγγελματίες στους τομείς τους. Οι πιο αξιόλογοι από αυτούς που έχουν διδάξει είναι οι: Λέον Σίλερ, Έρβιν Άξερ, Αλεξάντερ Μπαρντίνι, Στανισουάβα Βισότσκα, Χένρικ Έλσενμπεργκ, Στανίσουαφ Οσόφσκι, Ζόφια Λίσσα, Έντμουντ Βιερτσίνσκι, Γιαν Κρέτσμαρ, Στέφαν Γιάρατς, Μάγια Κομορόφσκα, Μπόχνταν Κοζενιέφσκι, Άντζεϊ Γουαπίτσκι, Ζόφια Μροζόφσκα, Γιανίνα Μιετσίνσκα, Μάριαν Βιζικόφσκι, Ιγκνάτσι Γκογκολέφσκι, Λούντβικ Σεμπολίνσκι, Καζίμιες Ρούτσκι, Ζμπίγκνιεφ Ζαπασιέβιτς, Γιαν Ένγκλερτ, Βιέσουαφ Κομάσα, Ταντέους Γουομνίτσκι, Γκούσταφ Χολόουμπεκ, Ζίγκμουντ Χύμπνερ και Άννα Σένιουκ.

## Πρυτάνεις
[μικρογραφία|260x260εσ| Ιστορικός πίνακας που απεικονίζει το Collegium Nobilium (τώρα η έδρα της Εθνικής Ακαδημίας Δραματικής Τέχνης), του [Ζίγκμουντ Βόγκελ]]

* 1946–1949: Λέον Σίλερ
* 1949–1967: Γιαν Κρέτσμαρ
* 1967–1970: Βουαντίσουαφ Κρασνοβιέτσκι
* 1970–1981: Ταντέους Γουομνίτσκι
* 1981–1987 και 1993–1996: Άντζεϊ Γουαπίτσκι
* 1987–1993 και 1996–2002: Γιαν Ένγκλερτ
* 2002–2008: Λεχ Σλιβόνικ
* 2008–2016: Άντζεϊ Στσελέτσκι
* 2016–: Βόιτσεχ Μαλάικατ

## Δείτε επίσης
* Πολωνικό θέατρο

## Παραπομπές


## Εξωτερικοί σύνδεσμοι

*  (πολωνικά)

Αλεξαντερ Ζελεβεροβιτς Εθνικη Ακαδημια Τεχνης
Κατηγορία:Θέατρο στην Πολωνία
Στέλλα Κοτσάκη

Η **Στέλλα Κοτσάκη**, (γεννημένη στις 2 Σεπτεμβρίου 1997) είναι Ελληνίδα ποδοσφαιρίστρια που παίζει στην ομάδα ΡΕΑ WFC από το Ρέθυμνο της Κρήτης, που αγωνίζεται στο πρωτάθλημα της Α εθνικής γυναικών στην Ελλάδα. Στο παρελθόν έπαιξε για τις Αμαζόνες Δράμας, για τον Άρη Θεσσαλονίκης, για τον Εργοτέλη και για την Δόξα 2016.

## Καριέρα
Η Κοτσάκη έχει αγωνιστεί με την Εθνική Ελλάδας, εμφανιζόμενη για την ομάδα κατά τη διάρκεια των προκριματικών του Παγκοσμίου Κυπέλλου Γυναικών το 2019.

## Διακρίσεις

; Αμαζόνες Δράμας

* Α Εθνική  (1): 2013/14
* Β Κατηγορία (1): 2011/12

; Εργοτέλης

* Β Κατηγορία (1): 2019/20

## Παραπομπές


## Εξωτερικοί σύνδεσμοι
* 
* 
* Stela Kotsaki at Soccer donna
* Stella Kotsaki , athlitiko.gr
* Stella Kotsaki . womenfootball.gr

Κατηγορία:Ποδοσφαιρίστριες Εθνικής Ελλάδας
Κατηγορία:Ελληνίδες ποδοσφαιρίστριες
Κατηγορία:Ποδοσφαιρίστριες Άρη Θεσσαλονίκης
Ιατρική Σχολή (Τίρανα)

Η **Ιατρική Σχολή των Τιράνων** (αλβανικά : Universiteti i Mjekësisë, Tiranë) είναι δημόσιο Πανεπιστήμιο των ιατρικών επιστημών και με έδρα τα Τίρανα της Αλβανίας.

## Ιστορία
Η Ιατρική Σχολή έχει τις ρίζες της στην ίδρυση των Ανώτατων Εκπαιδευτικών Ιδρυμάτων στην Αλβανία, με τη δημιουργία του Ανώτατου Ινστιτούτου Ιατρικής το 1952. Το 1957, το Ανώτατο Ινστιτούτο Ιατρικής και άλλα πέντε Ανώτατα Εκπαιδευτικά Ινστιτούτα σχημάτισαν το Κρατικό Πανεπιστήμιο των Τιράνων. Με την ευκαιρία αυτή δημιουργήθηκε η Ιατρική Σχολή, ως το κύριο ίδρυμα αναφοράς για την αλβανική Ιατρική. Λόγω του υψηλότερου βαθμού εξειδίκευσης και επαγγελματισμού, στις 23 Ιανουαρίου 2013, η Ιατρική Σχολή προήχθη με το καθεστώς του Πανεπιστημίου, ιδρύοντας το Πανεπιστήμιο Ιατρικής των Τιράνων (Universiteti i Mjekësisë, Tiranë). Το UMT κληρονόμησε τη Σχολή Ιατρικής και Τεχνικών Ιατρικών Επιστημών από το Πανεπιστήμιο των Τιράνων και δημιούργησε ως εκ τούτου τη Φαρμακευτική Σχολή, την Οδοντιατρική Σχολή και τη Σχολή Δημόσιας Υγείας. Ο πρώτος πρύτανης του Ιατρικού Πανεπιστημίου Τιράνων ήταν ο καθηγητής Jera Kruja. Από την αναδιοργάνωσή του, στις 30 Μαρτίου 2016, το Ιατρικό Πανεπιστήμιο Τιράνων αποτελείται από τρεις Σχολές: Σχολή Ιατρικής, Σχολή Τεχνικών Ιατρικών Επιστημών, Σχολή Οδοντιατρικής.

## Σπουδές
Το Ιατρικό Πανεπιστήμιο Τιράνων είναι ένα από τα σημαντικότερα πανεπιστήμια της Αλβανίας. Το UMT αποτελείται από τρεις Σχολές, 21 ακαδημαϊκά τμήματα.

Τα προγράμματα σπουδών χωρίζονται σε τρία ακαδημαϊκά επίπεδα: Bachelor, Master of Sciences/Professional, Integrated Master of Sciences και διδακτορικό. Το UMT προσφέρει επίσης προγράμματα σπουδών ειδίκευσης για την ιατρική πρακτική στην Ιατρική Σχολή και στην Οδοντιατρική Σχολή (2-4 έτη).

Το Ιατρικό Πανεπιστήμιο Τιράνων αποτελείται από πάνω από 300 μέλη ακαδημαϊκού προσωπικού, 78 τακτικούς καθηγητές και περίπου 7.500 φοιτητές εγγεγραμμένους στα τρία επίπεδα σπουδών Bachelor (Bsc), Master (MP και Msc) και διδακτορικό δίπλωμα (Phd).

Η πανεπιστημιούπολη του Ιατρικού Πανεπιστημίου Τιράνων βρίσκεται στην αστική περιοχή, κοντά στο Πανεπιστημιακό Νοσοκομειακό Κέντρο "Μητέρα Τερέζα".

## Παραπομπές

## Εξωτερικοί σύνδεσμοι
* University of Medicine, Tirana (in Albanian)

Κατηγορία:Εκπαίδευση στην Αλβανία
Γεωπονικό Πανεπιστήμιο Τιράνων

Το **Γεωπονικό Πανεπιστήμιο Τιράνων** (αλβανικά : Universiteti Bujqësor i Tiranës) είναι δημόσιο πανεπιστήμιο στα Τίρανα της Αλβανίας. Προσφέρει εκπαίδευση στη γεωπονία, την κτηνιατρική, τη δασοκομία, την οικολογία, τις αγροτικές επιχειρήσεις και παρόμοια θέματα.

## Ιστορία

Το Γεωπονικό Πανεπιστήμιο Τιράνων δημιουργήθηκε το 1951. Αρχικά ονομαζόταν «Ανώτατο Ινστιτούτο Γεωργίας» (αλβανικά: Instituti i Lartë Bujqësor). Το 1991 έλαβε το σημερινό του όνομα.

Σήμερα είναι το μοναδικό κέντρο στην Αλβανία για προπτυχιακές και μεταπτυχιακές σπουδές, επιστημονική έρευνα, κατάρτιση και επέκταση στον τομέα της γεωργίας και των τροφίμων (Γεωπονία, Οπωροκηπευτική και Φυτοπροστασία, Αγροτική Επιχειρηματικότητα, Οικονομία και Αγροτική Πολιτική, Περιβάλλον και Φυσικοί Πόροι, Τεχνολογία Αγροδιατροφής, Κτηνοτροφία και Επιχειρήσεις, Υδατοκαλλιέργειες και Διαχείριση Αλιείας, Δασική Μηχανική, Κτηνιατρική κλπ.

## Ακαδημαϊκό προσωπικό
Κάθε χρόνο περίπου 15.000 φοιτητές ξεκινούν τις σπουδές τους στο Γεωπονικό Πανεπιστήμιο Τιράνων. Το πραγματικό ακαδημαϊκό προσωπικό αποτελείται από 55 καθηγητές, 48 συνεργάτες καθηγητές, 55 γιατρούς, 13 παιδαγωγούς - λέκτορες και 64 βοηθούς.

## Σχολές και τμήματα
Το Γεωπονικό Πανεπιστήμιο Τιράνων περιλαμβάνει τις ακόλουθες σχολές :

* Σχολή Γεωργίας και Περιβάλλοντος ("Fakulteti i Bujqësisë dhe Mjedisit")
* Σχολή Οικονομίας και Αγροτικής Επιχειρηματικότητας ("Fakulteti i Ekonomisë dhe Agrobiznesit")
* Σχολή Δασικών Επιστημών ("Fakulteti i Shkencave Pyjore")
* Σχολή Κτηνιατρικής ("Fakulteti i Mjekësisë Veterinare")
* Σχολή Βιοτεχνολογίας και Τροφίμων ("Fakulteti i Bioteknologjisë dhe Ushqimit")

## Αξιοσημείωτοι καθηγητές

* Pirro Dodbiba
* Mentor Përmeti
* Niko Qafzezi
* Andrea Shundi
* Myqerem Tafaj

## Παραπομπές


Κατηγορία:Πανεπιστήμια στην Αλβανία
Ταό Τσουτσίγια

Η **Ταό Τσουτσίγια** (ιαπωνικά: 土屋太鳳) (γενν. 3 Φεβρουαρίου 1995) είναι Ιαπωνέζα ηθοποιός, μοντέλο, χορεύτρια, στιχουργός και τραγουδίστρια. Είναι περισσότερο γνωστή για τους ρόλους της ως Μακιμάτσι Μίσαο στη σειρά ταινιών *Rurouni Kenshin*, ως Μάι Νακαχάρα στο *8-nengoshi no hanayome* (8 χρόνια αρραβωνιασμένοι), ως Κοχάρου στο *The Cinderella Addiction* και ως Γιουζούχα Ουσάγκι στο *[[Η Αλίκη στη χώρα των εσχάτων]]* του Netflix. Η μεγαλύτερη αδερφή της, Χονόκα, εργάζεται ως μοντέλο, ενώ ο μικρότερος αδελφός της, Σίμπα Τσουτσίγια, είναι επίσης ηθοποιός.

## Καριέρα
Επιλεγμένη ανάμεσα σε 2.020 γυναίκες που συμμετείχαν σε ακρόαση για τον ρόλο, η Τσουτσίγια επιλέχτηκε για τον πρωταγωνιστικό ρόλο στη *Mare*, μια πρωινή δραματική σειρά που προβλήθηκε στη δημόσια τηλεόραση της Ιαπωνίας, η οποία προβλήθηκε για πρώτη φορά στις 30 Μαρτίου 2015.

## Προσωπική ζωή
Την 1η Ιανουαρίου 2023, η Τσουτσίγια ανακοίνωσε στο Instagram της ότι παντρεύτηκε τον τραγουδιστή των Generations from Exile Tribe, Ριότα Καταγιόσε. Παράλληλα, ανακοίνωσε και την εγκυμοσύνη της με το πρώτο τους παιδί.

## Φιλμογραφία

## Δισκογραφία

## Παραπομπές


## Εξωτερικοί σύνδεσμοι

* Ταό Τσουτσίγια στη Sony Music 
* 

Κατηγορία:Ιαπωνέζες ηθοποιοί τηλεόρασης
Κατηγορία:Ιαπωνέζες ηθοποιοί κινηματογράφου
Κατηγορία:Ιαπωνέζες τραγουδίστριες
Κατηγορία:Ιαπωνέζες μοντέλα
The Old Way

Το ***The Old Way*** είναι μια Αμερικανική ταινία γουέστερν σε σκηνοθεσία από Μπρετ Ντονόβο, από σενάριο του Καρλ Γ. Λούκας, και πρωταγωνιστεί τον Νίκολας Κέιτζ.

Η ταινία κυκλοφόρησε κινηματογραφικά από την Saban Films στις 6 Ιανουαρίου του 2023, και έλαβε μικτά σχόλια από τους κριτικούς. 

## Παραπομπές


## Εξωτερικοί σύνδεσμοι
* 

Κατηγορία:Ταινίες του 2023
Κατηγορία:Ταινίες γουέστερν
Κατηγορία:Ταινίες γυρισμένες στη Μοντάνα
Κατηγορία:Αμερικανικές ταινίες της δεκαετίας 2020
Κατηγορία:Αγγλόφωνες ταινίες
Μυγδόνιος

Ο **Μυγδόνιος** (αραβικά: نهر جقجق Nahr Jaqjaq, τουρκικά: Çağ-çağ Deresi, κουρδικά: Çemê Nisêbînê, συριακά: ܢܗܕܐ ܕܔܩܔܩ Nahro dJaqjaq) είναι παραπόταμος του Αβώρ στην Τουρκία και τη Συρία, ο οποίος πήρε το όνομά του από την αρχαία Αντιόχεια την εν Μυγδονία. Ο ποταμός διασχίζει την Συρία πλησίον των πόλεων Νίσιβις και Κάμισλι. Τα ύδατα χρησιμοποιούνται σε μεγάλο βαθμό για άρδευση, τόσο στην Τουρκία όσο και στη Συρία. Χύνεται στον ποταμό Αβώρ στην Αλ-Χάσακα.

Το όνομα **Σαοκόρας** του δόθηκε από τον Πτολεμαίο, στη συνέχεια, επί Βασιλείας των Σελευκιδών, μετονομάστηκε σε Μυγδόνιος, σύμφωνα με τον αυτοκράτορα Ιουλιανό, ο οποίος βεβαιώνει ότι πλημμύρισε τα χωράφια κοντά στην Νίσιβι.

## Παραπομπές


Κατηγορία:Ποταμοί της Συρίας
Κατηγορία:Ποταμοί της Τουρκίας
Κατηγορία:Διεθνείς ποταμοί της Ασίας
Νήσος Κομσομόλετς

Η **νήσος Κομσομόλετς** (Ρωσ. остров Комсомолец) είναι το βορειότερο νησί του αρχιπελάγους Σέβερναγια Ζεμλιά στον Ρωσική Αρκτική και το τρίτο μεγαλύτερο του νησιωτικού συμπλέγματος. Καταλαμβάνει την 83η θέση στον κατάλογο των μεγαλύτερων νησιών στην Γη. Περίπου το 65% του νησιού καλύπτεται με παγετώνες, συμπεριλαμβανομένου του μεγαλύτερου στη Ρωσία, τον παγετώνα με την ονομασία η Ακαδημία των Επιστημών.

## Γεωγραφία
Η νήσος Κομσομόλετς διαχωρίζεται από τη Νήσο της Οκτωβριανής Επανάστασης στα νότια μέσω του πορθμού του Κόκκινου Στρατού και από τη νήσο του Πρωτοπόρου στα νοτιοδυτικά από τον πορθμό Γιόυνι. Το βορειότερο σημείο του νησιού είναι το Αρκτικό Ακρωτήρι από όπου ξεκινάνε πολλές αρκτικές αποστολές.

Το μεγαλύτερο μέρος του κεντρικού και του νότιου τμήματος του νησιού καλύπτεται από τον παγετώνα η Ακαδημία των Επιστημών, μεταξύ του κόλπου Κρένκελ στα ανατολικά και του κόλπου Ζουράβλεφ στα δυτικά. Το βόρειο τμήμα του νησιού είναι κατά κύριο λόγο χωρίς παγετώνες. Η έκταση του νησιού υπολογίζεται στα 9,006 τμ. το μεγαλύτερο υψόμετρο φτάνει στα 780 μ.

## Γεωλογία
Το έδαφος του νησιού αποτελείται από μια σύνθεση χαλαρής άργιλου και άμμου σε μια τούνδρα διάσπαρτη με βρύα και λειχήνες.

## Ιστορία
Το νησί ανακαλύφθηκε από τον υδρογράφο και τοπογράφο Μπόρις Αντρέγιεβιτς Βιλκίτσκι το 1913 κατά την διάρκεια υδρογραφικής εκστρατείας του Αρκτικού Ωκεανού στη Σέβερναγια Ζεμλιά, όμως η αναγνώρισή του ως νησί αποδείχθηκε μόνο το 1931, όταν ο Γκιόργκι Ουσακώφ και ο Νικολάι Ουρβάτσεφ χαρτογράφησαν το αρχιπέλαγος κατά την διάρκεια της αποστολής τους μεταξύ 1930–32. Αυτοί έδωσαν και την ονομασία στο νησί διατηρώντας την παράδοση να δίνουν ονόματα στα νησιά με βάση τα γεγονότα και τις κινητοποιήσεις της Ρωσικής Επανάστασης. Το νησί ονομάστηκε προς τιμή των μελών του Κομσομόλ, της κρατικής κομμουνιστικής οργάνωσης νέων στην τέως Σοβιετική Ένωση.

## Δείτε επίσης
* Κατάλογος των νησιών της Ρωσίας

## Παραπομπές


Κομσομολετ